Nueva Esparta
Država  Nueva Esparta (španjolski: Estado  Nueva Esparta) je jedna od 23 savezne države Venecuele, koja se nalazi na sjeveroistoku zemlje.

Karakteristike 

U otočkoj državi Nueva Esparta živi 491,610 stanovnika na površini od 1,150 km²

Ona se prostire od poluotoka Araya na kopnu, po otocima u Karipskom moru, od kojih je Margaritin otok najveći. Pored njega veći otoci su susjedni Cubagua i Coche. Uz njih tu su i brojni manji otoci, od kojih je većina nenaseljena, pa direktno zavise od savezne vlade. 

Margaritin otok dominira ekonomskim životom države, jer je najveći i na njemu živi najviše stanovnika. Porlamar na jugoistočnoj obali otoka je najveći urbani centar, ali je La Asunción grad bogate historije i brojnih arhitektonskih spomenika - glavni grad. Puerto Fermín (El Tirano) je najveća ribarska luka, a uz nju postoji i mnogo manjih.

Privreda 

Glavne privredne aktivnosti su uz turizam, ribarstvo (sa pratećom industrijom konzerviranja tuna i sardina) i biseraštvo. Lov na bisere koji je bio važan gotovo od vremena Kristofora Kolumba, danas je zbog ugroženog staništa školjaka bitno manji. Iako ratarstvo nije dobro razvijeno, u Esparti se ipak proizvodi patlidžane, kukuruz, dinje, paprike i paradajz.  

Pitka voda doprema se sa kopna podvodnim cijevima do Margaritinog otoka.

Izvori

Vanjske veze 

 Esparta.htm Estado Nueva Esparta na portalu Venezuela tuya  
  Nueva Esparta na portalu Encyclopedia Britannica  

Savezne države Venezuele